《代祀海渎纪成乐章有序 其十六 承厘》
明代·岳正

天子寿考民物休，隆祥祉兮该九州。导神和气迎神庥，虎拜稽首诚愈修。

神兮神兮良厥猷，作神羞兮予尔尤。

作者简介：（1418—1472）顺天府漷县人，字季方，号蒙泉。工书画，尤擅画葡萄。正统十三年进士。授编修，天顺初改修撰，以原官入内阁，预机务。在阁二十八日，忤石亨、曹吉祥，被构陷，谪钦州同知，旋系狱，戍肃州。宪宗初复修撰，出为兴化知府，旋辞归。谥文肃。有《深衣注疏》、《类博杂言》、《类博稿》。